**Kunfehértó Község Polgármesterének**

**ELŐTERJESZTÉSE**

**a Képviselő-testülete 2017. november 30-i ülésére**

**Magyar Vöröskereszt támogatási kérelme tárgyában**

Tisztelt Képviselő-testület!

A Magyar Vöröskereszt helyi csoportjának elnöke Tóth Sándorné támogatási kérelmet nyújtott be Kunfehértó Önkormányzatának Képviselő-testületéhez.

Kunfehértó Község Önkormányzata Képviselő-testületének az önkormányzati támogatások rendjéről szóló 9/2016. (VI.29.) önkormányzati rendelet célja, hogy Kunfehértó Önkormányzata támogassa azon tevékenységeket, amelyeket a Kunfehértón élő vagy dolgozó polgárok önszerveződő közösségei, a társadalmi és gazdálkodó szervezetek, magánszemélyek végeznek az Önkormányzati feladatok megvalósítása, a polgárok közéletbe való bevonása, a település fejlesztése és szépítése, a környezetvédelem, **az arra rászorulók támogatása**, a kultúra és a hagyományok ápolása, a lakosság művelődése, oktatása, egészségvédelme, sportolása, az esélyegyenlőség megteremtése érdekében.

A támogatás tárgya: a Karácsony közeledtével hátrányos helyzetű családok támogatása, ehhez kér az Önkormányzattól támogatást. A kért támogatás összegét számszerűen nem határozták meg, azonban a megvalósításhoz szükséges összeg 100.000,-Ft.

A pályázó az önkormányzati rendeletben foglalt feltételeknek megfelel, a szükséges dokumentumokat benyújtotta, a kérelemben megjelölt célra költségvetési éven belül az Önkormányzattól támogatást nem kapott.

Kérem Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjék!

**Határozati javaslat:**

1. **Kunfehértó Község Önkormányzatának Képviselőt-testülete úgy határozott, hogy a Magyar Vöröskereszt helyi csoportja Tóth Sándorné elnök által közpénzből történő támogatásra benyújtott pályázatát – melyet helyi hátrányos helyzetű családok támogatása költségeinek fedezetére kíván felhasználni – érvényesnek találja.**
2. **Kunfehértó Község Önkormányzatának Képviselőt-testülete az Önkormányzat 2017. évi költségvetési támogatási alapból a magyar Vöröskereszt helyi csoportja részére …………,- Ft – azaz …………………………. forint – támogatást biztosít az Önkormányzat 2017. évi költségvetése terhére.**
3. **A Képviselő-testület felhatalmazza a polgármestert a pályázati támogatási szerződés aláírására.**

**Határidő:** azonnal

**Felelős:** Huszár Zoltán Polgármester

**Értesül:** Polgármester,

Magyar Vöröskereszt helyi csoportja

Gazdálkodás (helyben)

Kunfehértó, 2017. november 23.

(: Huszár Zoltán :)

**TÁMOGATÁSI SZERZŐDÉS**

amely létrejött egyrészről a **Kunfehértó Község Képviselő-testülete (**székhelye: 6413 Kunfehértó, Szabadság tér 8. – képviselő Huszár Zoltán polgármester*,* mint támogató (továbbiakban: *támogató*)

másrészről a **Magyar Vöröskereszt Bács-Kiskun Megyei Szervezete** (székhelye: 6000 Kecskemét, Rávágy tér 5., nytsz.: 01-02-0005525 – képviselő dr. Horváth László megyei igazgató, **Adószám:** 19043014-2-03), mint támogatott (továbbiakban: *támogatott*)között az alulírott napon és helyen, a következőkben megállapított feltételek szerint:

1. A megállapodást kötő felek rögzítik, hogy a támogató a Vöröskereszt karitatív munkájának segítése céljából támogatást kíván nyújtani a támogatottnak, mely szervezet e támogatást nyugtázza és elfogadja kihangsúlyozva, hogy azt teljes egészében a támogató szándékának megfelelően használja fel.

2. A Támogató a jelen szerződésben rögzített vissza nem térítendő **……0.000 Ft**, azaz: ……..*ezer forint* támogatást nyújt a támogatott részére. A támogató a támogatást akként teljesíti, hogy azt jelen szerződés aláírását követő **5 banki** munkanapon belül, egy összegben átutalja a támogatott K&H Bank **10402506-25012833-00000000** számú számlájára.

3. A támogató a támogatás feltételeként kiköti, hogy a fenti támogatást a szervezet **a Magyar Vöröskereszt Kunfehértó csoportja** **részére adja át, aki a támogatást a helyi hátrányos helyzetű családok támogatása költségeihez nyújtja.**

4. A támogatott vállalja, hogy a számára nyújtott támogatást kizárólag a pályázati cél megvalósítására fordítja. A pályázati cél meghiúsulása esetén a pályázó a számára nyújtott támogatást a tervezett cél időpontját követő 30 napon belül köteles visszafizetni a támogatónak.

5. Támogatott tudomásul veszi, hogy a támogatást csak e szerződésben, illetve Kunfehértó Község Önkormányzat Képviselő-testületének az önkormányzati támogatások rendjéről szóló 6/2016. (VI.29.) önkormányzati rendeletében foglaltaknak megfelelő módon használhatja fel, illetve ezen dokumentumokban foglaltak szerint kell elszámolnia.

6. Támogatott köteles a támogatott program megvalósulásáról Kunfehértó Község Önkormányzatát tájékoztatni.

7. Támogatott kijelenti, hogy köztartozásait (vám, központi és helyi adó, illeték) megfizette, illetve, hogy köztartozása nincs.

8. A támogatott tudomásul veszi, hogy amennyiben támogatási összeg egészét nem fordítja a szerződésben meghatározott célra, a fel nem használt összeget köteles visszautalni a támogatónak legkésőbb a tervezett cél időpontját követő 30 napon belül.

9. A támogatott az igénybe vett támogatásról legkésőbb 2018. január 31-ig köteles elszámolni az eredeti számlák másolatával, valamint a számlaösszesítő benyújtásával az Önkormányzat gazdálkodása felé.

10. A támogatott tudomásul veszi, hogy amennyiben a 9. pontban említett elszámolási kötelezettségének határidőre nem tesz eleget, úgy a támogatás teljes összegét, az erre vonatkozó felszólítást követő 15 napon belül köteles visszafizetni és részére újabb támogatás 3 évig nem folyósítható.

11. Felek jelen szerződés aláírásával kijelentik, hogy a nemzeti vagyonról szóló 2011. évi CXCVI. törvény 3. § (1) bekezdés 1. pontja értelmében átlátható szervezetnek minősülnek, így a jelen támogatási szerződés megköthető.

12. A szerződésben nem szabályozott kérdésekben a Polgári Törvénykönyv rendelkezései az irányadók.

Felek a szerződést, mint akaratukkal mindenben megegyezőt jóváhagyólag aláírják.

Kunfehértó, 2017. november 30.

Huszár Zoltán dr. Horváth László

*(támogató) (támogatott)*

Ellenjegyzem: Kristóf Andrea jegyző

Ellenjegyzem: Gömzsik László gazdasági vezető